钦定古今图书集成/明伦汇编/氏族典/第205卷 > 高源
## 钦定古今图书集成/明伦汇编/氏族典/第205卷 > 高源

按《元史高源传》：“源字仲渊，晋州人。幼力学，事母孝，补
县吏。中统初，擢卫辉路知事，累陞齐河县尹，有遗爱。
迁行台都事，佥江南浙西道提刑按察司事。劾常州
路达鲁花赤马恕不法事。恕赂权臣阿合马，以他事
诬源，既系狱，得不死。寻除河间等路都转运副使。至
元二十四年，为江东道劝农营田使。二十八年，迁都”
水监，授同知湖南道宣慰司事。卒，年七十七。子梦弼、
良弼、公弼。